
Az idegen nyelvek és a turizmus kapcsolata

III. éves turizmus- vendéglátás szakos hallgatóként egy jó próbatételnek gondoltam, hogy részt vegyek a kari Tanulmányi Diákköri Konferencián. Úgy gondolom, hogy tapasztalatszerzésnek, de akár önbizalomszerzésnek is nagyon jó lehetőség, ha valaki részt vesz rajta, és nem utolsó sorban szakmailag is elismertségre tehetünk szert ezáltal.
Dolgozatomban egy aktuális dologgal foglalkozom, mégpedig az idegen nyelvek fontosságával; főként az idegen nyelvek és a turizmus kapcsolatával, amelyben a turisztikai szakterületeket is górcső alá veszem. A dolgozatom elején a nemzetközi szervezetekről is írok, hiszen a sikeres együttműködéshez fontos az idegen nyelv megléte. A szervezetek egy közös nyelvet keresnek, amely segítségével tudnak egymással kommunikálni, akár személyesen, akár írásban. A létrehozott dokumentumokat több nyelven publikálják. Például az UNESCO-nak van egy fő honlapja, ami angolul olvasható, de minden országnak van a saját nyelvén egy honlap, amin naprakész információkat találunk.
Témaválasztásomat a nyelvtudásom is befolyásolta, hiszen a német és az angol nyelven kívül még franciául is tanulok, illetve próbálom minél magasabb szintre emelni nyelvtudásomat, így úgy érzem, nekem való témát sikerült választanom a konzulensem segítségével.
Úgy gondolom, hogy napjainkban egyre inkább elengedhetetlenné válik a nyelvtudás, hiszen ahogy a mondás is tartja, ahány nyelvet ismerünk, annyi különböző egyéniséggel is rendelkezünk.
Leendő turisztikai szakemberként fontosnak tartom ennek a témának a feldolgozását.



